projecte-aina/dolly3k_ca huggingface dataset:
Pregunta: Quina diferència hi ha entre un enginyer de programari i un enginyer de sistemes?
Resposta: Els enginyers de sistemes solen tenir més experiència treballant amb maquinari i xarxes, mentre que els enginyers de programari se centren en la codificació i el desenvolupament d’aplicacions.
Pregunta: Per a quins altres usos puc fer servir una tassa de cafè que no siguin beure?
Resposta: Utilitza la tassa com a putt per jugar a golf.
Utilitza la tassa per ficar-hi una planta.
Utilitza la tassa com a recipient d’afaitar.
Utilitza la tassa com a portallapis.
Utilitza la tassa com a trampa per a ratolins.
Pregunta: Quins són els components de la reproducció del so més importants en un entorn domèstic?
Resposta: Per reproduir amb precisió el so a casa, t’has de centrar en la col·locació dels altaveus, la ubicació de l’oient, la forma de l’habitació i els materials que hi ha a dins de l’habitació. Per exemple, la col·locació dels altaveus ha de seguir les pautes d’instal·lació corresponents, per exemple, els altaveus estèreo hauran d’estar a la mateixa alçada i el mateix angle que l’oient i a uns quants metres de qualsevol paret. La forma de l’habitació i els materials defineixen la manera en què es reflecteix el so a l’espai, amb l’objectiu de reduir l’eco superposat degut a les superfícies planes.
Pregunta: Classifica aquests colors com a colors càlids o freds: groc, vermell, blau, verd, blanc i negre.
Resposta: El groc i el vermell són colors càlids, el verd i el blau són colors freds i el blanc i el negre són colors neutres, no estan considerats càlids ni freds.
Pregunta: En el món de les finances, què són els actius circulants?
Resposta: Es tracta d’actius a curt termini que canvien constantment de valor, com ara accions, deutors i saldos bancaris.
Pregunta: De quines maneres puc refrescar-me si fa molta calor?
Resposta: Si fa molta calor pots refrescar-te bevent begudes fredes, menjant gelats, banyant-te, traient-te jaquetes o la roba gruixuda, amagant-te del sol o anant a una zona amb aire condicionat.
Pregunta: Com puc dormir bé a la nit?
Resposta: Dormir és essencial perquè el teu cervell i el teu cos funcionin de manera productiva. Els estudis han demostrat que l’estrès i l’estil de vida tenen una correlació directa amb la qualitat del son. Aquí et donem alguns suggeriments perquè descansis bé a la nit:
1. Estableix una hora d’anar a dormir i intenta anar a dormir i despertar-te més o menys a la mateixa hora.
2. Mantén-te hidratat bevent molta aigua i reduint la ingesta de cafeïna i alcohol.
3. Fes exercici i mantén-te actiu durant el dia.
4. Menja una dieta sana i equilibrada i intenta limitar el consum d’aliments rics en sucre i greixos trans poques hores abans d’anar a dormir.
5. Desactiva les notificacions i, si és possible, mantén el telèfon lluny del llit mentre et prepares per dormir.
6. És molt recomanable escoltar música relaxant, llegir un llibre o fer qualsevol activitat que et predisposi per anar a dormir.
Pregunta: Com es pot penjar un quadre en una paret de formigó?
Resposta: Per penjar un quadre en una paret de formigó necessites eines diferents en comparació amb una paret normal, ja que els cargols/claus tradicionals no poden penetrar la superfície. Una manera de solucionar-ho és amb cargols i ancoratges de formigó, o subjectant el quadre directament a la paret amb cinta adhesiva de muntatge.
Pregunta: Què els agrada fer als gossos?
Resposta: Als gossos els agrada perseguir pilotes. També els agrada perseguir animals petits com els esquirols. En funció de la raça, poden tenir altres interessos com dormir a la teva falda. Alguns gossos mosseguen i es barallen amb els gats.
Pregunta: Com em puc preparar per a una nova professió?
Resposta: Hi ha moltes maneres de preparar-te per a una nova professió i sovint depèn del teu punt de partida i del teu objectiu. Dit això, hi ha moltes pràctiques generals que et poden ajudar a preparar-te per a una nova professió:

1. Investiga i aprèn tant com puguis sobre la nova professió o professions.
2. Crea un pla: crea passos que t’ajudin a organitzar el camí que has de seguir a partir d’ara per arribar a la teva nova professió.
3. Entrevista: troba professionals que treballin d’això, posa’t en contacte amb ells i demana’ls consell.
4. Publicacions de feina: busca ofertes de feina per a aquesta professió i tingues en compte els requisits que demanen. Mira els llocs de feina de nivell inicial, mitjà i directiu per entendre la trajectòria professional.
5. Educació: per a algunes professions pot ser útil tenir un títol, acreditació, certificació o simplement una comprensió informal de la professió.
6. Experiència: sovint és útil tenir experiència relacionada amb una professió. En primer lloc, pensa en les teves pròpies experiències i fins a quin punt podrien interessar als potencials encarregats de la contractació. Si cal, a continuació, pensa en qualsevol feina que puguis agafar com a primer pas per apropar-te a aquesta professió i que t’ajudi a la teva propera recerca de professió.
7. Xarxa de contactes: pregunta als teus contactes si saben d’algú que vulgui contractar a gent en aquesta professió i amb qui puguis parlar sobre possibles oportunitats en aquest àmbit o obtenir consells addicionals.
Pregunta: Quina diferència hi ha entre un ou ferrat i un ou remenat?
Resposta: En un ou ferrat, el rovell està intacte, mentre que en un ou remenat, l’ou es bat i es remena.
Pregunta: Quina diferència hi ha entre el ciclisme de motxilla i el cicloturisme?
Resposta: El ciclisme de motxilla es va fer popular a la dècada del 2010. En comparació amb el cicloturisme tradicional, que ja fa dècades que és molt popular, els ciclistes de motxilla solen portar menys equipament i més lleuger. El fet que la càrrega sigui més lleugera facilita la circulació fora de la carretera. Tanmateix, l’equipament, com les bosses per al quadre de la bicicleta, sovint és més car que les alforges tradicionals. A més, l’espai d’emmagatzematge limitat del ciclisme de motxilla fomenta un estil de vida encara més minimalista.
Pregunta: Quina és la data en què es va redactar la declaració d’independència dels Estats Units?
Resposta: El 4 de juliol del 1776.
Pregunta: Classifica quin element no és un color d’entre tots aquests: blau, verd, ovella, vermell, taronja.
Resposta: Una ovella no és un color.
Pregunta: Com puc millorar la meva tècnica de tir amb una pilota de bàsquet?
Resposta: Aquestes són algunes recomanacions que pots provar per millorar el tir amb una pilota de bàsquet:

- Practica els moviments bàsics portant repetidament la pilota a un punt determinat sense tirar.

- Tira la pilota des de < 1,5 m de distància de la cistella fins que puguis fer el tir de manera fiable.

- Practica els teus tirs lliures.

- Intenta tirar just després de botar la pilota.

- Agafa confiança en els tirs triples.
Pregunta: Què vol dir no subjectiu?
Resposta: La subjectivitat té un element d’opinió personal, emocions o sentiments i de biaix a l’hora de respondre una pregunta que invoca una resposta basada en la teva experiència personal. La no subjectivitat és el contrari de ser objectiu. L’objectivitat tracta de fets que són certs basats en dades històriques. No hi ha biaix en l’objectivitat.
Pregunta: Què vol dir la gent quan diu que una reunió podria haver estat un correu electrònic?
Resposta: Quan la gent diu que una reunió podria haver estat un correu electrònic vol dir que la informació compartida a la reunió no justificava el temps dedicat a la reunió i que la informació podria haver-se comunicat per correu electrònic amb la mateixa facilitat. Es tracta d’una frase informal que es fa servir al món corporatiu. Sovint la gent fa servir aquesta frase quan creu que el temps que es va dedicar a la reunió va ser una pèrdua de temps o que la informació compartida era bàsica i no era necessari comentar-la.
Pregunta: Què és el sòcol?
Resposta: El sòcol és un tauler de fusta o vinil que es fa servir en projectes de construcció o remodelació d’habitatges. S’utilitza per decorar el punt en el qual s’uneixen els plafons de guix per formar una línia als sostres. També s’utilitza al terra per cobrir el punt on s’uneixen les rajoles i els taulons de fusta a la paret (per exemple, paret interior). En aquest cas, la gent l’utilitza per motius estètics perquè queda bonic. Necessites una serra de biaixos per tallar el sòcol i sempre s’ha de pintar abans d’instal·lar-lo amb una clavadora. Quan s’instal·la, s’ha de fixar a les barres transversals de les parets per assegurar la connexió.
Pregunta: Què prefereixes, un pastís o una coca? Explica per què.
Resposta: Els pastissos són superiors a les coques. Tant els pastissos com les coques tenen una gran varietat de sabors; poden tenir farcits de fruita, xocolata, mousse o qualsevol altre tipus de sabors. Per tant, pel que fa a la varietat de sabors, els pastissos i les coques estan empatats. Tanmateix, els pastissos són millors per dos motius principals. El primer és que normalment tenen un sabor molt més intens en el seu farciment, mentre que les coques sovint són menys saboroses i la glaça és massa dolça. En segon lloc, els pastissos no poden tenir farciments secs, mentre que moltes coques estan completament seques. Això fa que els pastissos en general siguin unes postres molt millors.
Pregunta: A la llista següent, classifica quins articles es consideren vegans, vegetarians i no vegetarians: llet, tofu, mató, pollastre, xai, cansalada, cloïssa, tomàquet, patata, ceba, ou, vedella, porc, mango, poma, salmó, llet de soja, panir.
Resposta: Vegà: tofu, llet de soja, tomàquet, patata, ceba, mango, poma.
Vegetarià: llet, mató, panir, tofu, llet de soja, tomàquet, patata, ceba, mango, poma.
No vegetarià: pollastre, xai, cansalada, cloïssa, ou, vedella, porc, salmó.
Pregunta: Classifica els nombres segons la seva divisibilitat per 2,3 o 7.
4, 9, 20, 28, 35, 8
Resposta: Divisibles per 2: 4, 20, 8, 28
Divisibles per 3: 21
Divisibles per 7: 21, 28
Pregunta: Per què hauries de fer exercici si tens una feina en què has d’estar assegut davant de la pantalla d’un ordinador?
Resposta: Bàsicament, l’exercici té molts beneficis, que es detallen a continuació.
1. L’exercici t’ajuda a controlar el pes.
2. L’exercici prevé i tracta malalties.
3. L’exercici millora l’estat d’ànim.
4. L’exercici et dona més energia.
5. L’exercici t’ajuda a dormir millor.
6. L’exercici revitalitza la teva vida personal.
Pregunta: Què no he de fer si veig un os?
Resposta: Tothom sap que els ossos no són uns amics suaus i esponjosos i, per desgràcia, és probable que ataquin a les persones. Hi ha unes pautes clares sobre què s’ha de fer en funció del tipus d’os que et trobis: si és un os negre, fes molt de soroll i lluita si cal. Si és un os bru, estira’t i tapa’t el cap. Si és un os polar, esperem que tinguis el teu testament al dia. No obstant això, hi ha molt poca informació sobre què no has de fer si veus un os. Per sort, és fàcil proporcionar una guia que s’apliqui a tots els tipus d’ossos. En primer lloc, no intentis abraçar l’os. Tot i que semblen suaus i esponjosos i que donen la sensació que necessiten urgentment una abraçada, els ossos tenen molt clar el concepte del consentiment i intentaran menjar-te si ho ignores. A continuació, no convidis un os a sopar. Tot i que pot semblar que alguns ossos, sobretot els negres, serien uns bons convidats a taula, són coneguts per tenir uns hàbits alimentaris extremadament grollers i probablement embrutaran casa teva. A més, alguns tipus d’ossos podrien pensar que tu ets el menú. Tampoc és una bona idea desafiar un os a jugar un partit de bàsquet. En realitat, la majoria dels ossos són molt hàbils en el bàsquet i això probablement perjudicaria considerablement el teu ego, ja que et farien un mat i se’t menjarien com a celebració per haver guanyat. Tot i que això no és una llista exhaustiva del que no cal fer si veus un os, respon les preguntes més habituals.
Pregunta: Acabo de veure un insecte amb el cos vermell i amb set punts negres a l’esquena. L’insecte és rodó i sembla un escarabat. Quina mena d’insecte pot ser?
Resposta: És probable que aquest insecte sigui una marieta. Les marietes apareixen a la primavera quan el clima s’escalfa i sovint es poden trobar a l’herba. Els agrada menjar pugons i ajuden a controlar-ne la seva proliferació.
Pregunta: A continuació es mostren alguns motius per obrir un restaurant. Els motius s’han de classificar com a "genial", "neutre", "horrible".
- 

Donarà de menjar a la gent.
És una oportunitat per fer-te milionari.
T’ajudarà a perseguir la teva passió.
Destinaràs tots els teus estalvis a obrir-lo.
No saps cuinar.
El món necessita més serveis de la granja a la taula.
És possible que puguis convertir-ho en la teva professió.
El gaudiràs.
Perdràs la feina.
No tens diners per obrir un restaurant.
Resposta: Genial:
T’ajudarà a perseguir la teva passió.
El món necessita més serveis de la granja a la taula.
És una oportunitat per fer-te milionari.

Neutre:
El gaudiràs.
Donarà de menjar a la gent.
És possible que puguis convertir-ho en la teva professió.

Terrible:
Destinaràs tots els teus estalvis a obrir-lo.
Perdràs la feina.
No saps cuinar.
No tens diners per obrir un restaurant.
Pregunta: Dona’m la resposta a aquest enigma, explica la resposta i explica per què la resposta pot ser difícil d’identificar: què es mulla cada cop més a mesura que asseca?
Resposta: La resposta a aquest enigma és una tovallola. Una tovallola es va mullant quan s’utilitza per assecar alguna cosa. Aquesta resposta pot ser difícil d’endevinar pel caràcter contradictori de l’enigma: assecar i mullar-se.
Pregunta: Què feia la gent abans que s’inventessin els diners?
Resposta: Feien bescanvis i comerciaven.
Pregunta: Com puc aconseguir ajuda per a un familiar adult amb una malaltia mental greu?
Resposta: Per aconseguir assistència, és fonamental que la persona rebi un diagnòstic mèdic d’un professional de la salut mental. Per als adults, això es complica pel fet que tota persona adulta té dret a rebutjar l’atenció mèdica. Una persona que pateix una malaltia mental greu, sovint rebutja aquesta atenció degut als seus deliris i paranoies. Sovint, els familiars preocupats han d’esperar fins que el malalt tingui un episodi psicòtic greu, moment en el qual poden contactar amb els serveis d’emergència i fer que l’individu sigui considerat com una amenaça per a si mateix o per als altres. En aquest punt, podria ser possible que el govern obligui l’individu a ser diagnosticat i a sotmetre’s a un tractament de salut mental.
Pregunta: Per què un enginyer de programari voldria canviar a la gestió de productes?
Resposta: Hi podria haver moltes raons. Aquestes són les més habituals:
En primer lloc, és possible que vulgui augmentar l’impacte en les decisions empresarials o estratègiques. Normalment, un gestor de producte és el propietari de la direcció del producte i el seu full de ruta, i també és responsable dels resultats comercials finals. 
En segon lloc, és possible que vulgui treballar més estretament amb els clients i amb la gent en general. Un gestor de producte ha de parlar amb els clients molt sovint per entendre realment les seves necessitats i requisits. Un gestor de producte també ha de treballar en diferents funcions per impulsar un projecte, de manera que ha d’influir en els altres.
En tercer lloc, també tingues en compte que hi ha alguns punts en comú entre l’enginyer de programari i el gestor de producte: tots dos creen coses i entenen les tecnologies, de manera que per a un enginyer de programari sol ser més fàcil passar a la gestió de productes que a altres funcions, perquè moltes de les seves competències segueixen sent rellevants.
Pregunta: Per a què serveixen els submergibles?
Resposta: Els submergibles són vehicles petits i durs que poden submergir-se a grans profunditats. Té els seus propis subministraments d’energia i aire. Algunes parts de l’oceà són massa profundes perquè ningú hi pugui arribar nedant, ni tan sols amb un equip de busseig. La gent necessita submergibles per explorar les parts més profundes de l’oceà.
Pregunta: Quin és el millor instrument musical per aprendre a tocar?
Resposta: El piano. És el principal tipus d’instrument musical. Si el piano està afinat, fins i tot els principiants poden tocar cançons senzilles i boniques després d’aprendre’n durant poc temps. Tocar el piano és molt bo per a desenvolupar el cervell, sobretot pel complex moviment muscular dels dits. Sovint, els estudis han demostrat una correlació positiva entre un coeficient intel·lectual elevat i les persones que se’ls dona bé tocar el piano. De certa manera, el piano està dissenyat d’una manera molt científica, ja que es basa en freqüències. També pots ser molt creatiu quan toques el piano. És el millor instrument per compondre cançons.
Pregunta: Els meus pares venen a casa meva a passar el cap de setmana. Què puc fer amb ells?
Resposta: Probablement els teus pares estan contents de passar temps amb tu. Tot i així, pot ser difícil saber com entretenir-los a la teva ciutat. Aquí tens algunes idees sobre coses que pots fer amb els teus pares:

- Porta’ls a una cerveseria o celler locals.
- Troba una excursió fàcil per fer un matí.
- Cuina’ls un àpat a casa i mireu una pel·lícula que els agradi.
- Aneu a un esdeveniment esportiu local.
- Convida als teus amics a menjar i veure algun partit perquè els teus pares puguin conèixer-los.
Pregunta: Fes una llista de diferents fruites que pots posar en una macedònia amb almenys cinc ingredients.
Resposta: Les cinc fruites que pots fer servir són els plàtans, les maduixes, les pomes, les peres i els nabius.
Pregunta: Per què ploren els nadons?
Resposta: Com que els nadons no poden parlar, plorar és la seva manera de comunicar el que necessiten o senten. Per exemple, els nadons poden plorar perquè tenen gana o perquè tenen el bolquer brut, perquè els fa mal la panxa o simplement perquè expressen les seves emocions. El tipus, la intensitat i la durada dels plors poden variar d’un nadó a un altre.
Pregunta: Quines són algunes bases habituals per als tacos?
Resposta: Els tacos solen elaborar-se a sobre d’una tortilla de blat tova, una tortilla de blat de moro tova, una tortilla cruixent per a tacos fregida, enciam o una tortilla cruixent per a tacos cuita al forn.
Pregunta: Què és un adverbi?
Resposta: Un adverbi és una paraula que descriu o modifica un verb, un adjectiu o un altre adverbi i, normalment, acaba amb "-ment", com ara lentament, creativament o completament. Hi ha alguns adverbis que no acaben en "-ment", com ara aviat, mai, encara, lluny. Per exemple, aviat va quedar clar que arribaria tard.
Pregunta: Com puc vendre?
Resposta: 1. Crea una necessitat.
2. Ofereix un producte o servei per cobrir la necessitat.
3. Recompenses i conseqüències.
4. Crea urgència i estableix terminis per actuar.
Pregunta: Descriu els beneficis de viure en un poble petit.
Resposta: La vida en un poble petit ofereix una àmplia varietat d’experiències bones i dolentes que depenen dels teus desitjos personals. En un poble petit, els rumors i les notícies poden estendre’s ràpidament, ja que els cercles socials són més petits i tothom tendeix a estar més connectat. Quan surtis, gairebé sempre veuràs algú que coneixes o és amic teu. Amb menys gent desconeguda, un poble petit pot semblar més segur i còmode. Sovint, un poble petit és més apte per a caminar, ja que geogràficament és probable que cobreixi una superfície més petita.
Pregunta: Què és una planificació de la demanda?
Resposta: La planificació de la demanda es fa amb un client. És un procés de planificació que permet que el departament de vendes i altres equips desenvolupin previsions sobre la demanda o l’ús futur. Ajuda a planificar el servei, les apagades, els ingressos futurs i el consum futur. També pot impulsar el desenvolupament del full de ruta del producte i els resultats.
Pregunta: Què és un fora de joc al futbol?
Resposta: La regla del fora de joc del futbol estableix que, en el moment d’una passada (és a dir, quan la pilota surt del peu del passador), hi ha d’haver almenys dos jugadors contraris (inclòs el porter) darrere del jugador atacant que rep la passada. Si no es compleix aquesta condició, l’àrbitre declara un fora de joc, que es tradueix en un tir lliure per a l’equip defensor.
Pregunta: Quina diferència hi ha entre un sloop, un cúter i un quetx?
Resposta: Tots aquests termes són categoritzacions de diferents tipus de vaixells de vela. Un sloop és el més habitual. Un sloop és un veler monobuc amb un pal d’un sol aparell que suporta la vela principal i el floc. Són unes embarcacions fantàstiques per aprendre a navegar, ja que són senzilles, fàcils de manejar i tenen un gran comportament davant del vent. 

Un cúter a primera vista és similar a un sloop, ja que també té un únic pal situat a prop del centre de l’embarcació. Tanmateix, un cúter utilitza dos flocs, en lloc d’una vela major i un floc, i generalment inclou un bauprès. Això permet que l’embarcació tingui una millor estabilitat quan fa mal temps, ja que els flocs proporcionen un centre de gravetat més baix. El complex aparell fa que aquest vaixell sigui més difícil de fer navegar que l’sloop, però és una opció excel·lent per als mariners experimentats. 

Un quetx té dos pals. El pal principal de la part davantera és més alt que el pal de messana que hi ha darrere. El pal de messana es troba davant del pal del timó. El quetx té veles més petites i uns pals més curts. Tot i que això els fa més lents que un sloop, són molt controlables quan fa mal temps, cosa que els converteix en unes embarcacions excel·lents per navegar en alta mar.
Pregunta: Les assignatures de tecnologia i codificació de programari haurien de ser obligatòries al pla d’estudis de l’educació secundària?
Resposta: Tenint en compte la influència, l’impacte i l’ampli trastorn que les tecnologies de suport estan tenint en la societat i les empreses, s’hauria de plantejar la modernització dels currículums educatius per incloure assignatures tecnològiques. Els objectius serien millorar la consciència, l’exposició i el pensament creatiu per, finalment, inspirar una major experimentació i innovació. Igual que s’exigeix als estudiants que aprenguin idiomes, ciències i matemàtiques, s’hauria de donar una gran importància a exigir que els estudiants adquireixin coneixements bàsics i avançats i competències en la codificació. Aquestes competències bàsiques es convertiran en els components necessaris per assolir l’èxit al llarg de tota la vida i influir en el ritme de la innovació en totes les indústries i els itineraris professionals.
Pregunta: En el món de les finances, què és un baixista?
Resposta: Un baixista és algú que preveu que els preus de les accions baixaran en el futur i ven les accions ara per poder-les tornar a comprar més tard a un preu més baix.
Pregunta: Per què existeixen les estacions i quines són?
Resposta: A mesura que la Terra gira sobre el seu eix, fent la nit i el dia, també es mou al voltant del sol en una òrbita el·líptica (cercle allargat) que necessita uns 365 dies i un quart per fer la volta completa. L’eix de rotació de la Terra està inclinat respecte al seu pla orbital. Això és el que provoca les estacions.

Hi ha quatre estacions primàries: primavera, estiu, tardor i hivern. Les dates d’inici de les estacions són diferents segons l’hemisferi on e trobis. La primavera i l’estiu són les estacions més càlides. La tardor sol ser suau i l’hivern és l’estació més freda de l’any.
Pregunta: Fes-me una llista d’idees per a cites a la nit que no hagi fet mai.
Resposta: Per a la teva propera cita a la nit, pots:
- Fer una classe de ceràmica.
- Buscar un taller d’art i vi.
- Anar a un centre de tir amb destral. 
- Fer un recorregut a peu pels millors locals de tacos de la ciutat. 
- Anar al teu supermercat local, que cadascú triï els snacks de l’altre i posar-vos una pel·lícula que no hàgiu vist mai.
Pregunta: Qui canta la cançó anomenada "Heartbreak Anniversary"?
Resposta: Giveon.